སྨོན་ལམ་གྱི་རིམ་པ་སོགས་བཞུགས། ༩༦༽
བཞིན་རྣམ་དག་གི་གཞལ་ཡས་ཁང་ཆེན་པོར།
གྲག་སྟོང་མཐའ་བྲལ་སོ་སོར་རྟོག་པའི་ཡེ་
ཤེས་ཀྱི་དཀྱིལ་འཁོར་འཁྲིགས་ཏེ། སྦྱང་བྱ་འདོད་ཆགས་སོགས་བློ་བུར་གྱི་དྲི་མ་རྣམས་སྦྱོང་
བར་བྱེད་པ་ལ། སྨིན་པར་བྱེད་པའི་རྡོ་རྗེའི་དབང་དང་། གྲོལ་བར་བྱེད་པའི་ལམ་སྐྱེད་པའི་རིམ་
པ་འོད་དཔག་མེད་སྐྱེད་རིམ་རྡོ་རྗེའི་ཚིག་བཞི་ཡན་ལག་དང་བཅས་པ་དང༌། རྫོགས་པའི་རིམ་
པ་རྗེས་དྲན་སོགས་རིམ་གཉིས་ཟུང་འཇུག་གིས་སྦྱངས་པས། འབྲས་བུ་འོད་དཔག་མེད་ཀྱི་ང་
རྒྱལ་ལས་མ་གཡོས་པར་ལོངས་སྤྱོད་བསོད་ནམས་ཀྱི་འབྱོར་པས་མཐོ་ཞིང་། འགྲོ་བ་འདུད་
པའི་འོས་སུ་གྱུར་པའི་མི་ཆེ་བ་རྣམས་ཀྱིས་གྲལ་གྱི་གུང་མནན། སྦྱང་གཞི་ཚོར་བའི་ཕུང་པོ་
རང་བཞིན་རྣམ་དག་གི་གཞལ་ཡས་ཁང་ཆེན་པོར། བདེ་སྡུག་མཐའ་བྲལ་མཉམ་ཉིད་ཡེ་ཤེས་
ཀྱི་དཀྱིལ་འཁོར་འཁྲིགས་ཏེ། སྦྱང་བྱ་ང་རྒྱལ་སོགས་བློ་བུར་གྱི་དྲི་མ་རྣམས་སྦྱོང་བར་བྱེད་པ་
ལ། སྨིན་པར་བྱེད་པ་ཅོད་པན་གྱི་དབང་དང༌། གྲོལ་བར་བྱེད་པ་ལམ་སྐྱེད་པའི་རིམ་པ་རིན་
ཆེན་འབྱུང་ལྡན་གྱི་བསྐྱེད་རིམ་ཏིང་ངེ་འཛིན་ཡན་ལག་དང་བཅས་པ་དང༌། རྫོགས་པའི་རིམ་
པ་འཛིན་པ་སོགས་རིམ་གཉིས་ཟུང་འཇུག་གི་སྦྱངས་པས། འབྲས་བུ་རིན་ཆེན་འབྱུང་ལྡན་གྱི་
ང་རྒྱལ་ལས་མ་གཡོས་པར། ལྷ་དང་སྔགས་དང་ཡེ་ཤེས་ཀྱི་དེ་ཁོ་ན་ཉིད་ལ་ལེགས་པར་
སྦྱངས་པའི་ཡོན་ཏན་མཁྱེན་པ་རྣམས་ཀྱིས་གྲལ་གྱི་ཟུར་ནས་མཛེས་པར་བརྒྱན། སྦྱང་གཞི་
འདུ་བྱེད་ཀྱི་ཕུང་པོ་རང་བཞིན་རྣམ་དག་གི་གཞལ་ཡས་ཁང་ཆེན་པོར། བྱ་བྱེད་སྤྲོས་བྲལ་བྱ་
གྲུབ་ཡེ་ཤེས་ཀྱི་དཀྱིལ་འཁོར་འཁྲིགས་ཏེ། སྦྱང་བྱ་ཕྲག་དོག་སོགས་བློ་བུར་གྱི་དྲི་མ་རྣམས་
སྦྱོང་བར་བྱེད་པ་ལ། སྨིན་པར་བྱེད་པ་དྲིལ་བུའི་དབང་དང༌། གྲོལ་བར་བྱེད་པའི་ལམ་སྐྱེད་པའི་
རིམ་པ། དོན་ཡོད་གྲུབ་པའི་སྐྱེད་རིམ་བསྙེན་སྒྲུབ་བཞི་ཡན་ལག་དང་བཅས་པ་དང༌། རྫོགས་
པའི་རིམ་པ་སྲོག་རྩོལ་སོགས་རིམ་གཉིས་ཟུང་འཇུག་གི་སྦྱངས་པས། འབྲས་བུ་དོན་ཡོད་
གྲུབ་པའི་ང་རྒྱལ་ལས་མ་གཡོས་པར་པར། བརྡ་དོན་རྣམ་དཔྱོད་ལ་མཁས་པའི་བླ་མ་དང༌།
-375-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
ཚོགས་པ་བསོད་
དཀྱིལ་འཁོར་གྱི་ཞབས་ཏོག་ཚུལ་བཞིན་སྒྲུབ་པ་ལས་ཀྱི་རྡོ་རྗེ་སྦྱིན་པའི་བདག་པོའི་མཐའ་
རྟེན་དང་བཅས་ཏེ། འདི་ལྟར་ཕུན་སུམ་ཚོགས་པར་བཞུགས་པ་ལགས། འདི་ལྟར་བཞུགས་པ་
རྣམས་ཀྱང་སྤྱི་འབྲེལ་ཁྱབ་ཆེ་བ་ལས་མཐུན་གྱི་རང་བཞིན་རྣམ་དག་གི་གཞལ་ཡས་ཁང་ཆེན་
པོར། དགོས་འབྲེལ་དག་པ་སྨོན་ལམ་གྱི་དཀྱིལ་འཁོར་འཁྲིགས་ཏེ། བྱེ་བྲག་ཏུ་འབྲེལ་པ་
མཐའ་བཙན་པ་ཤ་ཁྲག་དམ་ཚིག་གིས་འབྲེལ་པས་ན་འབྲེལ་པ་ཟབ།
ནམས་ཀྱི་ཚོགས་ཀྱི་མཐར་ཐུག་ཐུན་མོང་མིན་པ་ཟབ་མོ་ཚོགས་ཀྱི་འཁོར་ལོ་ལ་ཚོགས་པས་
ན་ཚོགས་པ་བཟང་། ལོ་རྒྱུས་ཀྱི་དབང་དུ་བགྱིས་པར་ཐལ་ནའང་། སྟོན་པ་སངས་རྒྱས་བྱོན་
ཚུལ། སྐྱོབ་པ་གསང་སྔགས་ཀྱི་གསུངས་ཚུལ། དེ་ཛམྦུ་གླིང་དང༌། བོད་དུ་ཇི་ལྟར་དར་ཚུལ།
ཐེག་པ་འོག་མ་ལས་ཁྱད་པར་འཕགས་ཚུལ་སོགས་མཁྱེན་པ་ཅན་རྟ་བདུན་རྒྱལ་པོ་ཀླད་ན་
བཞུགས་པའི་དྲུང་དུ།
བདག་བློ་སྒྱུ་སྐར་གྱི་འོད་མི་གསལ་བས་རྒྱས་པར་མི་ཞུ་ལགས།
བཀའ་དྲིན་ཆེ་ཚུལ་ཟུར་ཙམ་ཞུ་ན། སྤྱིར་ཁམས་གསུམ་གྱི་སེམས་ཅན་དུག་གསུམ་གྱིས་འཁོར་
བའི་བཙོན་རར་འཁྱམས་ཏེ། བླང་དོར་གྱི་མིག་དང་བྲལ་བ་ལས། རྒྱུད་གསུམ་གྱི་ཉིན་འབྱེད་
ཀྱི་སྒོ་གསུམ་གྱི་ལམ་འགྲུབ་པར་ངོ་སྤྲད་ནས། སྤང་བྱ་གཉེན་པོར་འཁྱེར་བའི་ལམ་བདེ་གསལ་
མི་རྟོག་པ་གསུམ་གྱིས་འབྲས་བུ་སྐ་གསུམ་མངོན་དུ་སྟེར་བར་བྱེད་པའི་དུས་གསུམ་གྱི་རྒྱལ་
བ་སྲས་དང་བཅས་པ་རྣམས་བཀའ་དྲིན་ཆེ་ལགས། སྒོས་ཉོན་མོངས་པ་རགས་ཤིང་སྤངས་
དཀའ་བས་མི་མཇེད་འཇིག་རྟེན་ཁམས་པ་ལ། དང་པོ་བྱང་ཆུབ་མཆོག་ཏུ་སེམས་བསྐྱེད། བར་
དུ་ཐབས་མང་དཀའ་བ་མེད་པས་ཐབས་མཁས་ཐུགས་རྗེ་ཚོགས་གཉིས་རྫོགས་པར་མཛད་
མཐར་ཚུལ་བཞིའི་སྒོ་ནས་ངེས་པ་ལྔ་ལྡན་དུ་མངོན་པར་རྫོགས་པར་སངས་རྒྱས་ཏེ། གདུལ་
བྱའི་རིགས་དང་། དབང་དང་དུས་དང་། ལྟ་བ་དང་། ཡེ་ཤེས་དང་། འབྲས་བུ་ཐོབ་ཚུལ་ལ་
དགོངས་ནས། རྒྱུད་སྡེ་བཞིའི་རིམ་པ་གསུངས་ཤིང༌། ཉོན་མོངས་པ་མི་སྤོང་བར་གྲོགས་སུ་
-376-

གསུང་ཐོར་བུའི་སྐོར་ལས། སྨོན་ལམ་གྱི་རིམ་པ་སོགས་བཞུགས། ༩༦༽
འཁྱེར་བའི་ལམ་ཁྱད་པར་ཅན་གྱིས་འབྲས་བུ་སྐུ་བཞི་ཚེ་གཅིག་གམ། སྐྱེ་བ་བཅུ་དྲུག་ཚུན་ལ་
ཐོབ་པར་མཛད་པའི་ཡང་དག་པར་རྫོགས་པའི་སངས་རྒྱས་རྡོ་རྗེ་འཆང་འདི་ཉིད་རྒྱུ་མཚན་དུ་
མའི་སྒོ་ནས་བཀའ་དྲིན་ཆེ་ལགས། ཛམྦུ་གླིང་པ་ལ་གསང་སྔགས་རྒྱུད་སྡེའི་གསང་མཛོད་
མཐའ་དྲུག་ཚུལ་བཞིའི་སྒོ་ལྕགས་ཀྱིས་བསྡམས་ཏེ། བཀའ་སྙན་རྒྱུད་གདམ་ངག་གིས་ཕྱེ་
ནས་རིམ་གཉིས་ཀྱི་སྒྲུབ་ཐབས་ཡན་ལག་དང་བཅས་པས་འགྲོ་བ་རྣམས་སྨིན་གྲོལ་ལམ་ལ་
འགོད་པར་མཛད་པའི་རྒྱུད། ཐབས་རླུང་གཙོ་བོར་སྟོན་པའི་ཀླུ་:གྲུབ་[སྒྲུབ་]ཡབ་སྲས། མ་
རྒྱུད་ཤེས་རབ་ཀྱི་ལམ་རྩ་གཙོ་བོར་སྟོན་པའི་ལོ་དྲིལ་རྣམ་གཉིས། གཉིས་མེད་ཟུང་འཇུག་
ལམ་ཁམས་གཙོ་བོར་སྟོན་པའི་བིར་ནག་རྣམ་གཉིས། རང་སེམས་ལྷན་ཅིག་སྐྱེས་པ་ཅིག་ཆར་
དུ་ངོ་སྤྲོད་ཅིང་། ཞི་ལྷག་ཟུང་འཇུག་གི་ལམ་ཟབ་མོ་ཉེ་བར་སྟོན་པའི་ས་ར་ཧ་དང༌། ཏི་ལླི། ནཱ་
རོ། ལམ་ཟབ་མོ་བླ་མའི་བསྙེན་སྒྲུབ་གསལ་བར་སྟོན་པའི་རྗེ་བཙུན་ས་བཅུའི་དབང་ཕྱུག་དམ་
པ་རིན་པོ་ཆེ་ལ་སོགས་པ་གྲུབ་པ་བརྙེས་པའི་སྐྱེས་བུ་དམ་པ་རྣམས་བཀའ་དྲིན་ཆེ་ལགས།
ཁ་བ་ཅན་པ་ལ་བོད་སྙིང་རུས་ཀྱིས་གཉེན་པོ་བསྟེན་མི་ནུས་པར་ཉོན་མོངས་པ་རང་དགར་
སྤྱོད་ཅིང་གཏི་མུག་ཟིལ་གྱིས་གནོན་པ་ལ། ཉོན་མོངས་པ་ལམ་དུ་འཁྱེར་བའམ། དུག་བདུད་
རྩིར་སྒྱུར་བ་ལྟ་བུ་སྐྱེད་རྫོགས་ཟུང་འཇུག་གི་ལམ་ཟབ་མོ་ཉེ་བར་སྟོན་པའི་སྔོན་གྱི་རྒྱལ་བློན་
བྱང་ཆུབ་སེམས་དཔའ་རྣམས་དང་། ལོ་པཎ་སྔགས་འཆང་རྡོ་རྗེ་འཛིན་པ་རྣམས་བཀའ་དྲིན་
ཆེ་ལགས། རང་རང་ལུས་སྐྱེད་ཅིང་འཇིག་རྟེན་པའི་ཕ་དང་མ། སེམས་བསྐྱེད་ཅིང་སྨིན་གྲོལ་
ཐར་ལམ་སྟོན་པའི་བླ་མ་དང་སློབ་དཔོན་རྣམས་བཀའ་དྲིན་ཆེ་ལགས། རང་རེའི་ཆོས་རྒྱུད་དྲི་
མ་མེད་པ་འདི་ཉིད་ལ་དྲུག་པ་རྡོ་རྗེ་འཆང་ཆེན་ནས། དྲིན་ཅན་བླ་མ་རིན་པོ་ཆེ་ཁྱེད་ཀྱི་བར་དུ།
ཕ་རྒྱུད་མ་རྒྱུད་གཉིས་མེད་རྒྱུད་ཀྱི་བྱིན་བརླབས་ཀྱི་རྒྱུད་པ་མ་ཆད། ཐེག་གསུམ་བསྐྱེད་རྫོགས་
གདམ་ངག་གི་ས་ག་མ་ལོག་པ། རྡོ་རྗེ་འཆང་དངོས་སུ་མཐོང་བས་མོས་གུས་ཀྱི་བསམ་པ་
-377-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
ཚིམ་སྟེ། གསང་སྔགས་ཟབ་མོ་སྙན་རྒྱུད་བཞི་དང་མ་བྲལ་བར་བཟང་ཟ་ར་རྩེགས་སུ་བྱོན་པ་
རྣམས་བཀའ་དྲིན་ཆེ་ལགས། དོ་ནུབ་ཀྱི་སྐབས་སུ། ཚོགས་ཀྱི་འཁོར་ལོ་མཆོད་པའི་ཡུལ་དུ་
བྱོན་པའི་དཔའ་བོ་དང་དཔའ་མོ་གདན་འཛོམ་པ་རྣམས། ལས་ཀྱི་རྡོ་རྗེ་སྦྱིན་པའི་བདག་པོ་
མཐའ་རྟེན་དང་བཅས་པ་རྣམས་ལ་བཀའ་དྲིན་ཆེ་ལགས། དགོས་པ་སྐབས་དོན་གྱི་དབང་དུ་
བགྱིས་པར་ཐ་ནའང༌། གདུགས་དེ་རིང་གི་གནས་སྐབས་སུ། བླ་མ་དཀོན་མཆོག་ལ་མཆོད་
:པའི་[པ་]དཔག་ཡས་(པའི་)མཆོད་སྤྲིན། མཁའ་འགྲོ་ཆོས་སྐྱོང་མཉེས་པའི་དམ་རྫས་གཏོར་
མ། དཔའ་བོ་དང་དཔའ་མོ་གདན་འཛོམ་པ་རྣམས་ལ། བ་ལ་དང༌། མ་ད་ན་དང་། ཀྲི་པི་ཏི་ལ་
སོགས་པ་ཐབས་ཤེས་རབ་ཀྱི་ལེགས་པར་མཆོད་ནས། དྲུང་དུ་བསྔོ་བ་ཞུ་བའི་རྟེན་དང་
བཅས་པ་བསྒྲུབས་པའི་དོན། སྤྱིར་གྱིས་སངས་རྒྱས་ཀྱི་བསྟན་པ་དར་བ་དང་། དཀོན་མཆོག་
དབུ་འཕང་མཐོ་བ་དང༌། སེམས་ཅན་ལ་བདེ་སྐྱིད་འབྱུང་བར་བྱ་བའི་ཕྱིར་རམ། ཁྱད་པར་གྱིས་
ཀྱང༌། འདི་ཞེས་བྱ་བའི་འགལ་རྐྱེན་སྒྲིབ་པ་སྦྱང་བ་དང༌། མཐུན་རྐྱེན་བསོད་ནམས་སོག་པའི་
ཐབས་ཁྱད་པར་ཅན་ལ་དམིགས་ནས་བསྒྲུབས་པར་གདའ་ལགས། ཅེས་སྐབས་དང་སྦྱར།
དྲུང་ནས་བཀའ་བསྒོ་བ་མཛད་ནས། སྐབས་ལ་བབ་པ་དང་། ལྷག་མའི་གཏོར་མ། རྡོ་རྗེའི་གླུ།
བཀྲ་ཤིས་ཀྱི་ཚིགས་སུ་བཅད་པ། དགེ་བའི་རྩ་བ་རྡོ་རྗེ་འཆང་གི་སར་བསྔོ་བ་སོགས་རྗེས་
མཇུག་གི་ཆོ་ག་རྣམས་རིམ་པ་བཞིན་གནང་བར་ཞུ། དེ་དག་གི་སྐོར་དུ། བདག་གིས་ཞུ་བ་ནོར་
འཁྲུལ་གོང་འོག་ནོར་བ་སོགས་མཆིས་ན། གསང་སྔགས་ཟབ་མོའི་ཀུན་སྤྱོད་རིམ་གཉིས་ཟུང་
འཇུག་གི་ཏིང་ངེ་འཛིན་གྱི་ངང་དུ་བཟོད་པར་མཛད་པ་ཞུ། སླད་མ་ཕྱིས་འབྱུང་གི་དབང་དུ་
བགྱིས་པར་ཐ་ནའང༌། ཡངས་པའི་རྒྱལ་ཁམས་ཆེན་པོ་བདེ། གོང་མ་ཡོན་མཆོད་སྐུ་ཁམས་
བཟང་ཞིང༌། སྐྱབས་ཀྱི་འོག་ནས་འདི་ལྟར་ཞལ་མངོན་དུ་གྱུར་པ་རྣམས་སྐྱེད་རྫོགས་ཟུང་
འཇུག་གི་ཏིང་ངེ་འཛིན་ལ་བརྟན་པར་བཞུགས་པའི་ངང་ནས་ཐུན་མོང་མིན་པའི་ཟབ་མོ་
-378-

གསུང་ཐོར་བུའི་སྐོར་ལས། སྨོན་ལམ་གྱི་རིམ་པ་སོགས་བཞུགས། ༩༦༽
ཚོགས་ཀྱི་འཁོར་ལོ་འདི་ལྟ་བུ་ལ་ཡང་དང་ཡང་དུ་འདུ་འཚོག་བགྱིད་པའི་སྨོན་ལམ་ཡང་
བཀས་གནང་བར་ཞུ། སེར་ཅན་ཁྲོད་ནས་བསྡུས་པ་ཅན། །མཆན་དང་ཟུར་བཀོལ་ཡོད་པ་
རྣམས། །མ་བསྣན་བར་པ་བསྣན་རྒྱས་པ། །ཟུར་ནས་བློ་ལྡན་རྣམས་ཀྱིས་དགོངས། །ཅེས་པ་
འདི་ནི་དབེན་གནས་དགའ་ལྡན་གླིང་དུ་མདོ་དང་སྔགས་ཀྱི་ཆ་འཛིན་པ། སློབ་དཔོན་དཀོན་
མཆོག་རིན་ཆེན་གྱིས་ཡང་དང་ཡང་དུ་བསྐུལ་བའི་ངོར། དཔལ་གསང་བ་བྱིན་གྱིས་སྦྱར་བའོ། །
༄༅། ༀ་སྭསྟི། ཡས་མོལ་གྱི་དབང་དུ་བྱས་ན། སངས་རྒྱས་ཆོས་དང་དགེ་འདུན་ནི། །
ཐར་པ་འདོད་པ་རྣམས་ཀྱི་སྐྱབས། །སྐྱབས་དེ་དག་ལ་བརྟེན་ནས་ནི། །སྲིད་པའི་འཇིགས་པ་
ཆེ་ལས་གྲོལ། །ཞེས་གསུངས་པ་ལྟར་གུས་པས་སྐྱབས་སུ་སོང་ན། སྲིད་པ་འཁོར་བའི་
འཇིགས་པ་མཐའ་དག་ལས་སྐྱོབ་ཅིང༌། ཐར་པ་དང་ཐམས་ཅད་མཁྱེན་པའི་གོ་འཕང་ལ་
འགོད་པར་མཛད་པའི་བདག་ཉིད། རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་
པ་རྣམས་དང༌། སྐྱབས་གནས་དཀོན་མཆོག་རིན་པོ་ཆེ་རྣམ་པ་གསུམ། ལྷ་དང་བཅས་པའི་
འགྲོ་བ་ཐམས་ཅད་ཀྱི་མགོན་སྐྱབས་དང་དཔུང་གཉེན་{དམ་}པར་རང་བཞིན་གྱི་ཀླད་ནས་
སྙན་པར་བཞུགས་ཤིང་། དེ་དག་གི་སྐུ་གསུང་ཐུགས་ཀྱི་རྟེན་གསུམ་ཡང་སྤྱིར་ཕྱོགས་བཅུའི་
ཞིང་རྣམ་པར་དག་པ་རྣམས་ན་བསམ་གྱིས་མི་ཁྱབ་པར་བཞུགས་ཤིང༌། ཁྱད་པར་གདན་ས་
འདི་ཉིད་ཀྱི་གཙུག་ལག་ཁང་རྣམས་ནའང༌། རྟེན་གསུམ་རི་དབང་ལྷུན་པོའི་དྲུང་ན། མཆོད་སྤྲིན་
ཡིད་འོང་རྒྱ་མཚོས་སྤྲས་ཏེ། བཀའ་སྲུང་ཀླུའི་དབང་པོ་དང་བཅས་པ་ཆ་ཚང་ཞིང་གཞན་ལས་
ཆེས་ཁྱད་པར་དུ་འཕགས་པར་བཞུགས་པ་ལགས། བླ་མ་དང་དཀོན་མཆོག་དེ་དག་གི་སྐབས་
ཀྱི་འོག་ནས། བཤེས་གཉེན་ཞི་བ་དུལ་བ་ཉེར་ཞི་བ། །ཡོན་ཏན་ལྷག་པར་བརྩོན་བཅས་ལུང་
གིས་ཕྱུག། དེ་ཉིད་རབ་ཏུ་རྟོགས་པ་སྨྲ་མཁས་ལྡན། །བརྩེ་བའི་བདག་ཉིད་སྐྱོ་ཡིད་སྤངས་ལ་
བརྟེན། །ཞེས་གསུངས་པ་ལྟར་བསླབ་གསུམ་རིན་པོ་ཆེ་ལ་ལྷག་པར་གནས་ཤིང༌། ལུང་དང་
-379-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
རྟོགས་པའི་ཡོན་ཏན་ཕུན་སུམ་ཚོགས་པ་དང་ལྡན་པས་གདུལ་བྱ་མཐའ་ཡས་པ་བརྩེ་བས་
རྗེས་སུ་སྐྱོང་བ་ལ་བསྙེལ་བ་མི་མངའ་བར་གྱུར་པའི་བླ་མ་དམ་པ་རྣམས་དང་། ཡང་དག་པ་
ཡོངས་ཀྱི་དགེ་བའི་བཤེས་གཉེན་རྣམས་ཀྱིས་གྲལ་གྱི་དབུ་མཛད།
ཚུལ་ནས་ཐོས་དང་
བསམ་གཏན་པས། །བསྒོམ་པ་ལ་ནི་རབ་ཏུ་སྦྱོར། །ཞེས་གསུངས་པ་ལྟར། གཞི་ཚུལ་ཁྲིམས་
རྣམ་པར་དག་པ་ལ་བརྟེན་ནས། ལམ་ཐོས་བསམ་སྒོམ་གསུམ་ལ་བརྩོན་པས། འབྲས་བུ་
བྱང་ཆུབ་ཆེན་པོ་ལ་སྦྱོར་བའི་བསོད་ནམས་ཀྱི་ཞིང་དམ་པར་གྱུར་པ་དགེ་འདུན་དབུ་སྡེ་གཉིས་
ཀྱིས་གྲལ་གྱི་གཞི་གཟུང་། མི་ཆེ་བ་རྣམས་ཀྱིས་གྲལ་གྱི་གུང་མནན། ཡོན་ཏན་མཁྱེན་པ་
རྣམས་ཀྱིས་གྲལ་གྱི་ཟུར་ནས་མཛེས་པར་བརྒྱན། བྱ་བ་བྱེད་པ་ཕྱག་བདེ་བ་དང་བཅས་པ་
རྣམས་ཀྱིས་གྲལ་གྱི་མཐའ་བརྟེན་ཏེ། འདི་ལྟར་གྲལ་གང་ཕུན་སུམ་ཚོགས་པ་དང་ལྡན་པར་
བཞུགས་ཤིང༌། འདི་ལྟར་ཚོགས་པ་ཐམས་ཅད་ཀྱང༌། །དེ་བཞིན་ཉིད་ནི་ཐམས་ཅད་ལ། །ཁྱད་
པར་མེད་ཀྱང་དག་གྱུར་པས། །དེ་བཞིན་གཤེགས་ཉིད་དེ་ཡི་ཕྱིར། །འགྲོ་ཀུན་སངས་རྒྱས་སྙིང་
པོ་ཅན། །ཞེས་གསུངས་པ་ལྟར་དབྱིངས་རང་བཞིན་གྱིས་རྣམ་པར་དག་པ་དེ་བཞིན་གཤེགས་
པའི་སྙིང་པོ་ཅན་དུ་མཚུངས་ཤིང༌། དེ་དག་མངོན་སུམ་དུ་འགྱུར་བར་བྱེད་པའི་ཐབས་རྒྱལ་
བའི་བསྟན་པ་རིན་པོ་ཆེ་ལ་ཞུགས་པའི་ཆོས་དབང་དམ་ཚིག་ཟབ་མོའི་སྒོ་ནས་འབྲེལ་བས་
འབྲེལ་པ་ཟབ་ཅིང་ཚོགས་པ་བཟང༌།
ལོ་རྒྱུས་དུས་གསུམ་གྱི་རྒྱལ་བ་སྲས་དང་བཅས་པ་
རྣམས་དང༌། སྟོན་པའི་དམ་ཆོས་རྣམ་གཉིས་ཏེ། །ལུང་དང་རྟོགས་པའི་བདག་ཉིད་ཅན། །དེ་
འཛིན་བྱེད་དང་སྨྲ་བྱེད་པ། །སྒྲུབ་པར་བྱེད་པ་ཁོ་ན་ཡིན། །ཞེས་གསུངས་པ་ལྟར། ལུང་གི་ཆོས་
ལ་བཤད་ཉན་དང་། རྟོགས་པའི་ཆོས་ལ་སྒྲུབ་པའི་སྒོ་ནས་འཛིན་སྐྱོང་སྤེལ་གསུམ་ལ་བརྩོན་
པར་མཛད་པའི་སྐྱེས་བུ་དམ་པ་རྣམས་འགྲོ་བ་མཐའ་དག་ལ་བཀའ་དྲིན་ཆེ། སྐབས་ཀྱི་དོན་
ནི། རྟག་པར་ཚུལ་ཁྲིམས་ལྡན་པ་ལ། །སྦྱིན་པ་བཀུར་སྟིས་བརྒྱན་པ་བྱིན། །ནོར་རྣམས་དེ་
-380-

གསུང་ཐོར་བུའི་སྐོར་ལས། སྨོན་ལམ་གྱི་རིམ་པ་སོགས་བཞུགས། ༩༦༽
ལྟར་གཏེར་བཅུག་ནས། །འཕྲོག་དུ་མེད་ཅིང་རྗེས་སུ་འབྲང་། །ཞེས་གསུངས་པ་ལྟར་ཡུལ་
དམ་པ་བླ་མ་དང༌། ཡང་དག་པ་ཡོངས་ཀྱི་དགེ་བའི་བཤེས་གཉེན་རྣམས་ལ། དངོས་པོ་བཟང་
པོ་ཆོས་དང་མཐུན་པའི་བསྙེན་བཀུར་འབུལ་བ་དང་བཅས་པ་འདི་ཉིད། ཆེད་དུ་བྱ་བ་སངས་
རྒྱས་ཀྱི་བསྟན་པ་དར་བ་དང་། སེམས་ཅན་ལ་བདེ་སྐྱིད་འབྱུང་བ་དང༌། ལོངས་སྤྱོད་གཡོ